JohanHeinsen/ENO huggingface dataset:
Viborger Samler, 1838-04-06
"Hele Pesth skrives der under 18de Marts fra Wien - staaer nu under Vand, og Skaden er uberegnelig. Den usikkre Sandbund, hvorpaa Staden staaer, bliver et Rov for Elementet og Bygningernes Fundamenter blive derved undergravne. Tabet af Menneskeliv anslaaes i Pesth til 200 Personer. - Oversvømmelsen indtraf netop ved Midnatstid; Nøden i Staden er stor, især fordi alle Bagerovne staae under Vand, imidlertid kappes man i Ofen og hele Naboegnen om at afhielpe Trangen." – Om Aftenen den 16de Marts var Vandet endnu bestandig i Stigen (over 30 Fod). Jngen Plet i Staden Pesth var fri for Vand og næsten hver Time saae man en Bygning styrte sammen, saaat Jndbyggerne vare bange for, enten at knuses under Ruinerne eller at opsluges af Bølgerne. Store Skibe drev om i Pesths Gader, og to færdigliggende, udrustede Dampskibe havde i 3 Dage uafladeligt været beskjæftigede med at bringe Qvæg og Varer i Sikkerhed fra Pesth til Ofen. Paa Stadsiden, ud til Ofen seer man kun Tagene rage frem over Vandet; om hvad der er blevet af Jndbyggerne hersker der kun bange Tvivl. Begge Stæders Garnisoner have i 3 Dage været i Uniform, uafladelig sysselsat med at bjerge Mennesker og Varer saavel Dag som Nat, (en stor Deel af begge Garnisoner ligger nu syg, en Følge af Anstrængelserne). Alle Husene i Ofen ere fyldte med Flygtninger fra Pesth. Skaden paa Bygningerne er alt umaadelig, men endnu større Tabet af Varerne, da den aarlige Messe alt i 8 Dage havde til Staden ført, saa at sige, hele Ungarns Rigdom. J en Efterskrift af f. D. til Pr. St. 3, hedder det, at Vandet endnu 12 Timer, efterat den første Meddelelse var afgaaet, stedse var i Stigen og at den almindelige Nød havde naaet den høieste Grad. – (Breve fra Ofen til den 17de Marts om Middagen bragte endeligen den Efterretning til Wien, at Jsen havde sat sig i Bevægelse og at Vandet om Morgenen var begyndt at falde. Frygten for dette Element havde saaledes lagt sig; derimod levede Pesths Befolkning endnu stedse i den ængsteligste Bekymring for at flere Huse vilde styrte sammen, da den største Deel er meer eller mindre beskadiget. Ved overordentlig Leilighed erholdt man derpaa Wien Efterretninger fra Pesth til den 18de om Morgenen, da Vandet var saaledes løbet ud, at man atter kunde passere Gaderne tilfods, hvilket dog næsten Jngen vovede af Frygt for de faldefærdige Huse. Levnetsmidler o. s. v. indløb nu rigeligen fra alle Kanter, hvorved der for Øieblikket raadedes kraftigt Bod paa Nøden. Antallet paa de meer eller mindre beskadigede Huse i Ofen og Pesth skal beløbe sig til over 1500.) – Lignende rystende Efterretninger komme fra alle Donaustæderne, der ligge mellem Ofen og Gran; sidstnævnte Stad skulle endog 300 Bygninger være sammenstyrtede.
Viborger Samler, 1838-04-06
Jndenlandske Efterretninger. Hs. Maj. Kongen har paa Cancelliets derom nedlagte allerunderdanigste Forestilling under 14de Marts bifaldt, at der af borgerlige Raadmænd maa vælges 2 i Aalborg og 1 i Viborg.
Viborger Samler, 1838-04-06
Fra Kbhavn skrives under 31te Marts. Sundet og Drogden er i Dag aldeles fri for Jis, som i Natved det høie Vand og den nordvestlige Vind er gaaet bort; derimod ligger Jsen (1 1/2 Fod tyk) endnu fra Batteriet 3 Kroner til den røde Pæl i den indre Rhed. "Om sikker Vinding i Tallotteriet." Under denne Overskrivt har en anonym Jndsender i den berlingske Tidende begyndt at fremsætte nogle Prøver paa en, efter Erfaring modificeret Besætningsfølge, hvorefter Enhver, der formaaer, i Tilfælde af en høist sjælden indtræffende yderst lang Udeblivelse, paa 3 til 4 Maaneders Tid at disponere over henved 10,000 Rbdlrs. mulige Forbrug til Besætning, vil med en til Vished grændsende, i over 20 Aar sikker befunden, yderst høi Grad af Sandsynlighed, kunne opnaae en i Forhold til de gjorte Jndsatser vel lønnende Netto-Gevinst.
Viborger Samler, 1838-04-06
Anlediget af det i Kjøbenhavnsposten indrykkede fra Oberstlieutenant Ridder Krebs i Ringsted (s. S. No. 42), gjør en Jndsender i Slagelse Avis den Bemærkning, at Oberstlieutenantens Beskyldninger ere af den Natur, at de neppe kunne blive upaaankede ihvorlidet den Angrebne end, for Enhver af hvem han er kjendt, behøver at retfærdiggjøre sig. Til Slutning siges, at det ikke er vanskeligt at forudsee, hvad der af Angrebets Paatale vil resultere, om det ikke skulde blive antaget, at Hr. Oberstlieutenanten befinder sig i en vis Sygeligheds Tilstand.
Viborger Samler, 1838-04-06
Natten til den 15de Marts forøvedes et dristigt Jndbrud hos Kjøbmand Horup i Maribo, i det tvende Personer, forsynede med Knipler med Jern pigge i Enderne, indbrøde en Væg til Boutikken og derfra begave sig til Sovekammeret, hvor de opbrøde et Chatol, Kjøbmand Horup, som derved vaagnede blev, paa Forespørgsel hvem der var, overfaldet af den ene af Forbryderne og maatte derefter udholde en Kamp paa Liv og Død med begge, indtil hans Søn kom ham til Hjelp og ved Anskrig paa Gaden bragte Voldsmændene til at flygte. Skjøndt der var en Deel Penge i Chatoller, skal de dog kun have medtaget nogle Skillinger.
Viborger Samler, 1838-04-06
Skrivelse fra det Slesvigske af 25de Marts. (Neue Zeitung.) Efter Forlydende er den nye Told anordning, som man ventede til den 1ste April igien lagt til Side, fordi man i Kjøbenhavn ikke var paa det Rene med dens Hensigtsmæssighed og Udførlighed. Maaskee vil der blive forelagt Stænderne et nyt Forslag til Prøvelse, hvori mange af disse gjorte bemærkninger have fundet Opmærksomhed. Jmidlertid torde der let vise sig ligesaa store Vanskeligheder, som ved den første Raadslagning over denne Gjenstand; hvis begge Forsamlinger allerede vare forenede, da vilde ogsaa dette vigtige Anliggende meget lettere kunne blevet afgjort. – Hvis den Commission, der er nedsat af Regjeringen, for at undersøge, hvorledes Beregningen i Rigsbankpenge kan gjøres lettere for Slesvig=Holstenerne, vil erklære sig for Afskaffelsen af denne Beregning, hvorpaa Stænderne have andraget, saa vil Kongens Sanction ikke udeblive. Men man indseer ikke heller, hvorledes man paa anden Maade, end ved Afskaffelse kan fyldestgjøre Ønskerne, Trangen og Landets gamle Rettigheder, ifølge hvilke Slesv. Holsteen skal have lige Mynt, ligesom denne er gjældende i Hamburg og Lübeck.
Viborger Samler, 1838-04-06
Den slesvigske Stændertidende vil, efter Sigende, herefter blive redigeret paa en mere hensigtsvarende Maade, idet ei alene Talernes Navne ville blive anførte, men Meddelelsen tillige blive saa fuldstændig, at Læserne derved ville faae en klar Anskuelse af Forhandlingernes hele Gang. Tillige vil den danske Oversættelse ved Siden af den tydske Text denne Gang falde bort; men derimod bliver der foranstaltet en egen dansk Udgave, saafremt en tilstrækkelig Subscription skulde gjøre Samme fornøden.
Viborger Samler, 1838-04-06
Fra Hamborg meldes i "allg, 3ig.": "Actionairerne af den altona hamburg-lübeckske Jernbane, have nu Haab om at erholde Tilladelse af den danske Regjering til at iværksætte deres Foretagende; thi da de ville indskrænke sig til Personstransporten, saa bortfalder nu ganske den Hovedvanskelighed, der var ved deres første Forslag, nemlig Skadeserstatning for Sundtold af Varer. Hvis de tidligere havde besluttet sig dertil, vilde Underhandlingerne maaskee forlænge siden været tilendebragte.
Viborger Samler, 1838-04-06
Nyborg, den 28de Marts. Saalangt man fra Knudshoved kan see, er Beltet tilsat med Jis og i Østerrenden er det fuldt af Driviis.
Viborger Samler, 1838-04-06
Odense. Den 28de Marts om Morgenen afbrandte Fæster Rasmus Jacobsens Gaard i Søbye, som derved mistede størstedelen af sit Jndboe, samt af Kreaturer 4 Heste, 2 Kalve, 9 Faar, 3 Lam og et Sviin. Jlden formodes paasat. (Hemp. Av)
Viborger Samler, 1838-04-06
J fyenske Aviser læses: "J Collegialtidenden af 24de Marts erfarer jeg, at ved Anførelsen af Jndtægter af Wissenberg Sognekald er en Forandring, som meget dissererer fra den af mig efter Ordre indgivne Angivelse. – J mine 17 Embeds=Aar har jeg aarlig optegnet mine Jndtægter af Offer, Accidentser og Qvægtiende, og veed nogen bedre Beskeed herom end jeg og vil offentlig sige mig hvori jeg har feilet, skal jeg offentlig kundgjøre mine aarlige Jndtægter af Offer og Accidentser, som jeg paa Ære og Samvittighed angiver aarlig til 450 Rbd. og Qvægtienden til 60 Rbd., men i Collegialtidenden er anført: Offer og Accidentser 225 Rbd. og Qvægtienden 45 Rbd. og her er en Difference af 240 Rbd. som er for stor for et bebyrdet maadeligt Kald. – Det Tab som jeg herved og paa andre Maader kan lide vilde jeg have forbigaaet med Taushed, men da agtede Mænd, som søge Wissenberg Kald, have henvendt sig til mig, og som jeg har givet en sandfærdig Underretning om Wissenberg Sognekald, har jeg givet dem den Underretning, at Offer og Accidentser ere aarlig 450 Rbd. og Qvægtienden 60 Rbd. og at Sognepræsten efter et Kongeligt Gavebrev og Lov og Dom skal have Vederlag for 16 Hoveders Græsning, saa maa disse Mænd fatte grundet Mistanke og mig og ansee mig som troløs Mand, som jeg nødig vil ansees for paa mine gamle Dage. – Odense, den 28de Marts 1838. Omann, Pastor emeritus.
Viborger Samler, 1838-04-06
Ribe. J disse Dage er af en Dreng, der samlede Kreaturbeen, funden paa Korsbrødregaards Mark en liden Sølvdaase med tvende Guldstykker i, der, efter Daasens Udseende at dømme, har ligget i Jorden i lang Tid. Den ene af disse Mynter er en dansk Halvducat fra 1715; den anden er i Omkreds som en s. men næsten 1/2 Tomme tyk og af meget fiin Guld; paa den ene Side sees et laurbærbekrandset Hoved med Omskrift: Christian 5. D.G. Rex Da. No. Va. 6; paa den anden Side sees den norske Løve med Omskrift: Pietate et justitia For disse Mynter, der formeentlig har en Værdi af 6 a 7 Rd. HC., har en Guldsmed – vi ville antage af Uvidenhed om disses sande Værd – budet Finderen - 16 ls. (Ribe Avis.)
Viborger Samler, 1838-04-06
Horsens, den 30te Marts. Til vore Torsdags Fastemarkeder i denne Tid har været en betydelig Deel Heste, hvoriblandt ogsaa en Deel meget gode og Afsætningen kan antages for at have været jævn god, Middelpriserne have været for unge og smukke Heste fra 90 til 120 a 130 Rbd. Stykket, for jævngode Arbeidsheste fra 50 til 70 a 80 Rbd. Flere holsteenske Hestehandlere have været tilstede og kjøbt ikke saa Heste.
Viborger Samler, 1838-04-06
Aarhuus, den 31te Marts. Her er paa een Nat foregaaet en mærkelig Forandring. Endnu i Gaaraftes laae Jsen fast saalangt man kunde øine, og i Morges faaes atter Bølgerne rulle over hele Havets Overflade. En Storm af N. V. havde i Nat brudt Jsen op og drevet den bort. Vor Grønlandsfarer gjør sig nu parat til at løbe ud, og i hele Havnen er der pludselig kommet nyt Liv. (Ah. Av.)Med Hensyn til "Jyllandspostens" bemærkning (see S. No. 36), at den nye Toldbodbygning i Randers allerede er faldefærdig, siger en Jndsender i Aarh. Avis, at det havde været mere passende, hvis man havde sagt, at den nævnte Bygning er synkefærdig. Grunden er nemlig slet lagt. Med Hensyn til den Paastand, at flere Embedsmænd havde havt Tilsyn ved Bygningens Opførelse, da erklæres samme for høist urigtig, da Opsynet alene førtes af den Architect, som var hidsendt fra Kbhavn. Viborg. Børnekopperne, der i længere Tid have grasseret her og i Omegnen, synes at have taget en meere ondartet Characteer. Tvende næringsdrivende Borgere, nemlig Stolemagermester Bau rath og Skrædermester Topp ere saaledes i kort Tid blevne deres Offer. De efterlade sig begge Enker med talrige uforsørgede Børneflokke.
Viborger Samler, 1838-04-06
Ledige Embeder. Osse og Næsborg Sognekald i Ribe Stift, 301 Rd.
Viborger Samler, 1838-04-06
Tønning og Træden Sognekald i Aarhuus Stift, 200 Rd.
Viborger Samler, 1838-04-06
Søndberg, Odbye og Jegindøe Sognekald i Aalborg Stift, 291 Rd. 2 Mk. 4 s. Den Jeginde Sognekald forhen tilstaaede særdeles Lettelse i Skatter er bortfalden. – Et Copiist Embede i Justitscontoiret under den Kongelige Landsover- samt Hof= og Stadsret.
Viborger Samler, 1838-04-06
Paa Palmesendag prædiker Hr. Pastor Johansen, i Domkirken. – J Søndresogns Kirke Hr. Pastor Ursin. Gudstjenesten begynder, som sædvanlig, Kl. 10 i Domkirken, i Søndresogns Kirke Kl. 9. Fleiserer.
Viborger Samler, 1838-04-06
Til Underretning for Hr. Abonnenter af"Jyllandsposten." For at svare Hr. Halling Uleilighed, Bekostning, Tidspilde og Forespørgsler bringes herved til almeen Kundskab, at han i ingen navnlig Henseende har med Jyllandspostens Udgivelse at gjøre, og naturligviis, som Følge heraf aldeles kan svare sit Navns Paategning paa de at Redactionen udstædende Qvartals-Qvitteringer, som ei i fjerneste Maade er ham angaaende. Selvfølgelig er det, at de ærede Abonnenter af Bladet her, som stedse, allene har med Redactionen at gjøre og ei med dets Medarbeidere. Det disse tilstaaede Honovar bliver saaledes kun en Sag mellem disse og Redacteuren tredie Mand gandske uvedkommende. Jøvrigt skylde vi Publikum den Forsikkring, at ligesom Redactionen, nu tæller hæderligst bekjendte Forfattere, som Nedarbeidere af Jyllandsposten, saaledes skal vor ufravigelige Regel stedse være den, herfra at Medvirken bort. holde enhver uværdiFor endvidere at svare Hr. Halling alle Reiscomkostninger fra Hovedstaden, skulle vi ikke undlade, at gjøre ham opmærksom paa den erd nu kogtigere Jdeer ifølge hans naive Annoncer, at fordre sit Navn paa trykt Kjøbenhavnsposten" som Medudgiver derefter paatage sig Uleiligheden af dette Blads langt gehaltigere Qvartalsovtrævninger. Lesagergaard, den 27de Marts 1836. Redactionen af Jyllandsp.
Viborger Samler, 1838-04-06
AVERTISSEMENTS. En rask Karl, der ikke er værnepligtig, ønsker imod et passende Honorar, at lade sig leie for en Anden til 1ste 2det eller 3die jydske Jnf. Reg. Adressecontoiret anviser.
Viborger Samler, 1838-04-06
At jeg af Magistraten er udnævnt til Salgmand her i Byen, og at jeg fra i Dag af modtager Varer til Salg. skulde jeg ikke undlade at bekjendtgiere med Tilføiende, at jeg ved Flid og Troskab skal bestræbe mig for at erhverve mig Tillid i det mig anbetroede Kald. Viborg, den 3die April 1838. Laust Grum, boende i Gravene.
Viborger Samler, 1838-04-06
1000 Rbd. Sedler, Umyndiges Midler under Viborg Byes Overformynderie, kunne, i dette Aars Snapsting, erholdes tillaans mod anordningsmæssig Sikkerhed. Viborg Overformynderie, den 3die April 1838.
Viborger Samler, 1838-04-06
Classe=Lotteriesedlerne. af min Collection bedes fornyede til 2den Classe til den paa 1ste Classes Sedler bestemte Tid. – Nre Sedler a 7 Rbd. erholdes hos Schjørring. Skive, 1ste April 1838.
Viborger Samler, 1838-04-06
Classe=Lotteriesedler. til 2den Classe, a 5 Rbd., bedes fornyede snarest muligt. Nye Lodsedler a 7 Rbd. kan faaes. Halve og Qvart Lodder i Forhold dertil. Viborg, 2den April 1838. X. Dons.
Viborger Samler, 1838-04-06
Chocolade, udarbeidet til den fuldkomneste Fiinhed i P. Chr. Deichmanns Fabrications-Handels Damp-Chocolade=Fabrik ved Kjøbenhavn erholdes til Fabrikpriserne, 2 Mk. 4 s. a 8 Mk. pr. 74, hos Hr. S. Buchwaldt i Viborg. – P. F. Nyboe i Ringkjøbing. - . L. Damgaard i Skive. R. Andrup i Lemvig.
Viborger Samler, 1838-04-06
Det bemærkes, at Chocoladen fabrikeres ved Paavirkningen af en Dampmaskine til 6 Hestes Kraft, i dobbeltetillukkede og ved Damp opvarmede Pander i et eget dertil indrettet Værelse, der er afsondret fra selve Dampmaskinens Locale; at der paa det Omhyggeligste sørges for, at Jngredientserne ere af bedste Sort og staae i et passende Forhold til hverandre, samt at Fabricatet i enhver Henseende er smagfuldt udstyret. Kartofler, udmærket store, sunde og melede, og som saadanne særdeles tjenlige til Kartoffelmeel, samt Spise- og Sætte=Kartofler, ere at faae hos L. Worre.
Viborger Samler, 1838-04-06
Tidlig modne Sætte-Kartofler ere at faae hos L. Worre.
Viborger Samler, 1838-04-06
Hauge= og Blomsterfrø. bliver, som sædvanlig, i dette Foraar at erholde til de billigste Priser hos P. E. Dige, i Skive.
Viborger Samler, 1838-04-06
Rødt Kløverfrø, faaes hos P. E. Dige, i Skive.
Viborger Samler, 1838-04-06
Hauge- og Blomster-Frøe, kan nu daglig faaes hos Undertegnede for billig Priis. At det er godt nylig hjemkommen Frø, er jeg ansvarlig for. P. Eyndhoven. Holstebroe, den 3die April 1838. Gode Charlotlog kjøbes af Oppenhagen.
Viborger Samler, 1838-04-06
Placat. Mandagen den 3de d. M., Formiddag Kl. 9, lader Gjestgiver Waargaard, formedelst Forandring af Bopæl, ved Auction paa sin hidtil havte Boræl her i Byen bortsælge en Deel Bohave og Effecter, bestaaende af Senge og Sengeklæder, Linned, Kobber, hvoriblandt en Grubekjedel og The kjedler, Glas, Porcellain, Kjøkkentøi, Jerngryder, Kakkelovne, et complet Dreielad, m. M., efter de ved Auctionen bekjendtgjørende Conditioner. Viborg, den 3die April 1838. E. Selmer, const. Placat.
Viborger Samler, 1838-04-06
Torsdagen den 19de d. M., Formiddag Kl. 9, bliver, efter Foranstaltning af Skifteretten, foretaget Auction i Glarmester Ronnow 6 Stervbogaard over dette Stervboes Løsøre, bestaaende af Sengeklæder og Sengesteder, Sølv, Kobber, Messing, Tin, Meubler og andet Huusgeraad, Kakkelovne, Kjøkkentei, en Blyvinde med Tilbehør og andet til Professionen henhørende Værktøi, en betydelig Deel Glas i Tavler, efter de Conditioner, som bekjendtgjøres ved Auctionen. Viborg, den 3die April 1838. E. Sener, const.
Viborger Samler, 1838-04-06
Mandagen den 23de April førstkommende, Formiddag Kl. 8, foretages paa denne Byes Raadhuus, efter Vedkommendes Begjering Auction, hvorved ønskes bortsolgt, om nogenlunde antagelig Bud skeer. Stervboestedet efter afdøde Salgmand Niels Ballund, beliggende paa denne Byes Gravene, under nyt Brandforsikkrings No. 239. Saasnart Auctionen over Stedet er endt, bortsælges paa samme Sted Boets ikke ubetydelige Løsøre, bestaaende af endeel meget gode Sengeklæder og Lagener, 2 Jernbilæg, ger Kakkelovne, en Kobbergrubekjedel, en Dragkiste, et Sengested, nogle Skabe og Kister, Linned og Gangklæder m. m. M.; Alt efter de Conditioner, som paa Auctionsstedet ville vorde bekjendtgjorte. Viborg, den 5te April 1838. E. Selmer, const.
Viborger Samler, 1838-04-06
Torsdagen den 26de d. M., om Formiddagen Kl. 9, lader Hr. Forpagter Jngerslev paa Aunsberg, formedelst Forpagtningens Fratrædelse, ved Auction Sammesteds bortsælge endeel Besætning og Udboe, saasom: Heste, Køer, Faar, Vogne, Plouge, Harver, Avls-, Gaards- og MeierieRedskaber samt Folke=Sengeklæder med meget mere. Lysgaard og Hids Herreders Contoir. Dalsgaard, den 3die April 1838. H. H. Holm.
Viborger Samler, 1838-04-06
Tirsdagen den 24de April førstkommende, Formiddag Kl. 10, bliver Hovedgaarden Langesgaard, tilhørende afgangne Proprietair C. Qvistgaards og ligeledes afdøde Hustrues fælleds Boe, med Skov og Tilliggende, saaledes som samme forhen er bestreven i denne Tidende, opraabt til Bortsalg ved 3die Auction, der afholdes paa Gaarden. Naar de faste Eiendomme ere bortsolgte, forauctioneres Boets Meubler og Effecter, Sengeklæder, Linned, Dækketøi, 711 Lod forarbeidet Sølv, Kakkelovne, Kjøkkentøi, Heste, 66 Køer og 53 Faar, Vogne, Plouge, Gaards og Avls-, Mejerie og Smede=Redskaber, endeel Gavntræ, Korn, m.v. Trykte Cataloger kunne forinden Auctionen erholdes hos Bogtrykker Dons i Viborg og her paa Contoiret. Det bemærkes, at om end Budet paa Gaarden ei skulde kunne antages, ville Sølvet, Køer, den største Deel af Meubler, Sengeklæder, Linned og Dækketøi, med mere, desuagtet vorde bortsolgte. Bye- og Herreds-Contoiret i Skive, den 4de April 1838.
Viborger Samler, 1838-04-06
Assenstand. Den i Dag forventede saavel kjøbenhavnske som tydske Post, var ved Avisens Slutning, Middag Kl. 12, endnu ikke ankommen.
Viborger Samler, 1838-04-08
66 Aargang. No. 45. Kongelig allernaadigst alene privilegerede Viborger Samler, Forsendes med Brevposten i Danmark og Hertugdømmene.
Viborger Samler, 1838-04-08
Søndagen den 8 April 1838. Redigeret af E. Nerenst, trykt og forlagt af N. P. Dons.
Viborger Samler, 1838-04-08
Udenlandske Efterretninger. Frankrig. Le Moniteur anmelder i sin officielle Deel, at Hertuginden af Orleans befinder sig i den femte Maaned af sit Svangerskab, og at hendes Sundhedstilstand er tilfredsstillende. – J det haitiske Handelsblad, der kommer ud i Port at Prince, finder man et Udtog af tvende mellem Harti og Frankrig afsluttede Tractater, en politisk og en financiel, hvis Jndholds Rigtighed bekræftes af J. d. Debats men endnu ikke har faaet den officielle Stadfæstelse. Dens Jndhold er følgende: 1) De Franskes Konge erkjender for sig, sine Arvinger og Efterfølgere Republiken Haiti for en fri, souverain og uafhængig Stat; 2) der skal stedse herske Venskab mellem begge Staters Borgere; 3) Afslutningen af en særegen Tractat til at ordne Handels- og Skibsfarts-Forholdene mellem begge Lande forbeholdes; 4) Tractaten skal inden tre Maaneder ratificeres i Paris.
Viborger Samler, 1838-04-08
Den financielle Tractat indeholder tre Artikler: 1) Den Skadesløsholdelses-Sum, der skal udredes af Haiti, anslaaes til 60 Mill. Francs, hvilken Sum afløses ved aarligt Afdrag, og det saaledes at Afdraget, fra 1838 af, stigende Noget hvert femte Aar, skal være tilendebragt i Aaret 1867. (Fra 1838 til 1842 betaler Haiti 1,500,000, fra 1843 til 1847 1,600,000, fra 1848 til 52 1,700,000, fra 1853, til 57 1,800,000, fra 1858 til 62 2,400,000, fra 1863 til 67 3,000,000 Francs.) Pengene skulle udbetales i Paris, i fransk Mynt, i de tvende første Maaneder af hvert Aar. 2) Udbetalingen for 1838. skal umiddelbart paafølge; 3) Tractaten skal ratificeres inden tre Maaneder. Fra Paris skrives, at Haiti – foruden de 60 Mill. – endnu aarligen skal betale en Million til Jhændehaveren af Obligationerne fra 1825. Saavel i Frankrig som paa Hatier man høist tilfreds med denne Sags mindelige Afgjørelse. – J Huberts Sag har det kgl. Tribunal ved en Kiendelse af 28de Marts sat følgende Personer under Anklage for Assiseretten: Hubert, Steubel, Annat, Valentin, Giroud, Leprox Devauquelin og Demoiselle Grouvelle, de tvende Første og den Sidste foret Complot mod Kongens Liv, de Andre formedelst Deeltagelse heri. Tvende andre Hæstede, Moulin og Piquenot, ere satte i Frihed.
Viborger Samler, 1838-04-08
Storbritannien og Jrland. Den 27de f. M. fremkom Lord Elliot med en Motion mod Lord Palmerstons Politik med Hensyn til Spanien, der den næste Dag til Toriernes store Ærgrelse forkastedes. Under Debatterne forsvarede Hr. Sheil den engelske Legion mod de Bagvaskelser, hvormed man havde overvældet den, og yttrede med Hensyn til D. Carlos: "Ja, med denne Ridding, hvis Hænder, naar han folder dem til Bøn, dryppe af Blodet fra Durango-Slagterierne, med denne afsindige, ubønhørlige, jernhjertede Mand sympathisere nogle Tories i dette Huus. (Lydeligt Bifald fra de ministerielle Bænke.)Men Englands Folk kjender ingen Medfølelse for ham, har ingen Andeel i disse smudsige Jnteresser. . . . Om alle Europas Magter forenede sig imod os, om Rusland, der undertrykker Catholikerne i Warschau, vil gjenoprette alle Catholicismens Misbrug i Madrid, om Østerrig, medens det plyndrer Paven som Fyrste, vil gjenoprette Munkeordenerne med al deres yppige Lediggang i Spanien; om Preussen, der holder en catholsk Kirkefyrste i Tydskland i strængt Fængsel, igjen aabner Fængslerne i Sevilla - naar kun Frankrig bliver os tro, saa have vi Jntet at frygte. Men selv om Frankrig bliver trolos, om Louis Philippe forglemmer, at saasnart Don Carlos holder sit Jndtog i Escurial (som Opbyggeren jo troligen har ladet construere i Efterligning af et Marterværktøi), han selv maa forlade Tuilerierne gjennem en Bagdør, naar Louis, Philippe forglemmer, at England er hans naturlige Forbundfælle, da vil England, trodsende alle Enropas forenede Magter, staaende alene – nei ikke staaende alene, men i Forbund med de Millioner, hvis Hjerte det har vundet høste Lønnen i den ædle Følelse, at, hvad der angaaer Menneskeheden, vedkommer ethvert Menneske, og at England er interesseret overalt, hvor der handles om Menneskehedens og Frihedens Jnteresser. - Ogsaa i Nedre Canada hersker stor Gjæring, især i Districtet GrandBrule. Denne Stemning erholder især Næring af Processerne mod de Fangne, der næsten beløbe sig til 400, og hvis mildeste Straf antages at ville blive Forviisning til de vestlige Ørkener.